พระราชกฤษฎีกากำหนดกิจการอันพึงเป็นงานธนาคารของธนาคารอาคารสงเคราะห์ พ.ศ. 2518พระราชกฤษฎีกา กำหนดกิจการอันพึงเป็นงานธนาคาร ของธนาคารอาคารสงเคราะห์ พ.ศ. ๒๕๑๘ภูมิพลอดุลยเดช ป.ร. ให้ไว้ ณ วันที่ ๒๒ พฤษภาคม พ.ศ. ๒๕๑๘ เป็นปีที่ ๓๐ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรกำหนดกิจการอันพึงเป็นงานธนาคารของธนาคารอาคารสงเคราะห์อาศัยอำนาจตามความในมาตรา ๑๙๒ ของรัฐธรรมนูญแห่งราชอาณาจักรไทย และมาตรา ๒๗ (๔) แห่งพระราชบัญญัติธนาคารอาคารสงเคราะห์ พ.ศ. ๒๔๙๖ ซึ่งแก้ไขเพิ่มเติมโดยประกาศของคณะปฏิวัติ ฉบับที่ ๓๑๗ ลงวันที่ ๑๓ ธันวาคม พ.ศ. ๒๕๑๕ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา 1 มาตรา ๑ พระราชกฤษฎีกานี้เรียกว่า "พระราชกฤษฎีกากำหนดกิจการอันพึงเป็นงานธนาคารของธนาคารอาคารสงเคราะห์ พ.ศ. ๒๕๑๘"มาตรา 2 มาตรา ๒ พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา 3 มาตรา ๓ กิจการอันพึงเป็นงานธนาคารที่ธนาคารอาคารสงเคราะห์ประกอบได้มีดังต่อไปนี้ (๑) ให้สถาบันการเงินกู้ยืมเงินที่ต้องจ่ายคืนเมื่อทวงถามหรือเมื่อสิ้นระยะเวลาอันกำหนดไว้ (๒) ซื้อหลักทรัพย์ของรัฐบาล หรือหลักทรัพย์อื่นที่รัฐบาลประกันต้นเงินและดอกเบี้ย (๓) ออก ขาย ขายลด ขายช่วงลด ซื้อ ซื้อลดมาตรา 3 หรือรับช่วงซื้อลดตั๋วเงิน หรือตราสารเปลี่ยนมืออื่นใด รวมทั้งเก็บเงินตามตั๋วเงินหรือตราสารเปลี่ยนมือดังกล่าว (๔) จัดให้มีการรวมกลุ่มกับสถาบันการเงินอื่น หรือร่วมกับสถาบันการเงินอื่นในการให้กู้ยืม (๕) รับอาวัล ค้ำประกันการกู้ยืมเงิน หรือค้ำประกันการปฏิบัติตามสัญญา (๖) ซื้อ ให้เช่า ให้เช่าซื้อมาตรา 3 โอนสิทธิหรือรับโอนสิทธิการเช่าหรือการเช่าซื้อ ขายหรือจำหน่ายด้วยวิธีอื่นใดซึ่งอสังหาริมทรัพย์ (๗) รับฝากเงินประเภทเพื่อการเคหสงเคราะห์ โดยให้ผลประโยชน์อื่นนอกเหนือจากดอกเบี้ย (๘) เป็นตัวแทนของการเคหะแห่งชาติ หรือกระทำการอื่นใด ทั้งนี้ ตามข้อตกลงที่จะมีต่อกัน (๙)มาตรา 3 จัดการกองทุนร่วมออมทรัพย์และสินเชื่อเพื่อการเคหสงเคราะห์ และค้ำประกันผู้เข้าร่วมกองทุนนั้น (๑๐) ซื้อหรือรับโอน ขายหรือจำหน่ายสินทรัพย์ประเภทสินเชื่อที่อยู่อาศัย (๑๑) ดำเนินการแปลงสินทรัพย์ประเภทสินเชื่อที่อยู่อาศัยเป็นหลักทรัพย์ (๑๒) เป็นตัวแทนเรียกเก็บและรับชำระหนี้ประเภทสินเชื่อที่อยู่อาศัย (๑๓)มาตรา 3 จัดตั้งหรือร่วมกิจการกับบุคคลอื่นเพื่อจัดตั้งบริษัท องค์กร หรือหน่วยงานเพื่อดำเนินกิจการเกี่ยวกับการรวบรวม ประมวลผล และให้บริการข้อมูลการให้สินเชื่อ เพื่อประโยชน์ต่อระบบการให้สินเชื่อ (๑๔) รับประกันสินเชื่อที่อยู่อาศัยของสถาบันการเงินโดยจัดตั้งบริษัทหรือร่วมกิจการกับบุคคลอื่น (๑๕)มาตรา 3 รับประเมินมูลค่าทรัพย์สินที่เป็นหลักประกันสินเชื่อที่อยู่อาศัยของสถาบันการเงิน โดยจัดตั้งบริษัทหรือร่วมกิจการกับบุคคลอื่น (๑๖) ประกอบธุรกิจนายหน้าประกันวินาศภัยและประกันชีวิตที่เกี่ยวข้องกับการให้สินเชื่อที่อยู่อาศัย โดยถือหุ้นในบริษัทจำกัดหรือบริษัทมหาชนจำกัด (๑๗) ให้บริการเงินอิเล็กทรอนิกส์ (๑๘)มาตรา 3 ประกอบกิจการอื่นบรรดาที่เกี่ยวเนื่องกับหรือเป็นประโยชน์ในกิจการตาม (๑) ถึง (๑๗)มาตรา 4 มาตรา ๔ ให้รัฐมนตรีว่าการกระทรวงการคลังรักษาการตามพระราชกฤษฎีกานี้ผู้รับสนองพระบรมราชโองการ หม่อมราชวงศ์คึกฤทธิ์ ปราโมช นายกรัฐมนตรีหมายเหตุ :- เหตุผลในการประกาศใช้พระราชกฤษฎีกาฉบับนี้ คือ เพื่อขยายขอบเขตการดำเนินงานของธนาคารอาคารสงเคราะห์ให้กว้างขวางขึ้นครอบคลุมกิจการอันเป็นงานของธนาคารพาณิชย์ทั่ว ๆ ไป ทั้งนี้ เพื่อให้ธนาคารอาคารสงเคราะห์สามารถให้ความช่วยเหลือทางการเงินในกิจการอันเกี่ยวกับการเคหะสงเคราะห์ได้เต็มที่ประกอบกับมีกิจการบางอย่างที่สมควรกำหนดให้เป็นงานของธนาคารอาคารสงเคราะห์ เช่น การเป็นตัวแทนและการให้ความช่วยเหลือทางการเงินแก่การเคหะแห่งชาติ การร่วมกับสถาบันการเงินอื่นเพื่อการให้กู้ยืม และการจัดการกองทุนร่วมออมทรัพย์และสินเชื่อเพื่อการเคหะสงเคราะห์และค้ำประกันผู้เข้าร่วมกองทุนเป็นต้นจึงจำเป็นต้องตราพระราชกฤษฎีกานี้ขึ้นมาตรา ฉบับที่ 2 พระราชกฤษฎีกากำหนดกิจการอันพึงเป็นงานธนาคารของธนาคารอาคารสงเคราะห์ (ฉบับที่ ๒) พ.ศ. ๒๕๔๒หมายเหตุ :- เหตุผลในการประกาศใช้พระราชกฤษฎีกาฉบับนี้ คือ เนื่องจากปัจจุบันได้เกิดปัญหาภาวะเศรษฐกิจตกต่ำ ซึ่งส่งผลทำให้ระบบสถาบันการเงินเกิดปัญหาขาดสภาพคล่อง สถาบันการเงินของเอกชนจึงชะลอการให้สินเชื่อทำให้ประชาชนและผู้ใช้บริการของสถาบันการเงินของเอกชนมาใช้บริการของสถาบันการเงินของรัฐ เช่นธนาคารอาคารสงเคราะห์เพิ่มขึ้นทำให้ธนาคารอาคารสงเคราะห์ต้องรับภาระในด้านการให้สินเชื่อเพิ่มขึ้น จึงจำเป็นจะต้องเพิ่มช่องทางในการลงทุนและการจัดหาเงินทุน โดยให้ธนาคารอาคารสงเคราะห์สามารถประกอบกิจการอันพึงเป็นงานธนาคารประเภทอื่นได้มากขึ้น เช่น การซื้อหรือรับโอน การขายหรือจำหน่ายสินทรัพย์ประเภทสินเชื่อที่อยู่อาศัย การดำเนินการเกี่ยวกับการแปลงสินทรัพย์ประเภทสินเชื่อที่อยู่อาศัยเป็นหลักทรัพย์ หรือการเป็นตัวแทนเรียกเก็บและรับชำระหนี้ประเภทสินเชื่อที่อยู่อาศัย เป็นต้น ประกอบกับในการให้สินเชื่อของธนาคารอาคารสงเคราะห์จำเป็นต้องมีประสิทธิภาพมากขึ้น ทั้งนี้โดยต้องอาศัยข้อมูลสินเชื่อที่ถูกต้องและครบถ้วนเพราะหากขาดข้อมูลสินเชื่อดังกล่าวย่อมส่งผลให้การวิเคราะห์สินเชื่อผิดพลาดและทำให้มีหนี้ที่ไม่ก่อให้เกิดรายได้เพิ่มขึ้น จึงมีความจำเป็นที่จะต้องกำหนดให้ธนาคารอาคารสงเคราะห์จัดตั้งหรือร่วมกิจการกับบุคคลอื่นเพื่อจัดตั้งบริษัท องค์กรหรือหน่วยงานเพื่อดำเนินการเกี่ยวกับการรวบรวม ประมวลผล และให้บริการเกี่ยวกับข้อมูลการให้สินเชื่อ ซึ่งจะทำให้การให้สินเชื่อที่อยู่อาศัยของธนาคารอาคารสงเคราะห์เป็นไปอย่างรอบคอบและรัดกุมยิ่งขึ้น ดังนั้น สมควรแก้ไขเพิ่มเติมพระราชกฤษฎีกากำหนดกิจการอันพึงเป็นงานธนาคารของธนาคารอาคารสงเคราะห์ พ.ศ. ๒๕๑๘เพื่อให้ธนาคารอาคารสงเคราะห์สามารถประกอบกิจการอันพึงเป็นงานธนาคารได้เพิ่มขึ้น จึงจำเป็นต้องตราพระราชกฤษฎีกานี้มาตรา ฉบับที่ 3 พระราชกฤษฎีกากำหนดกิจการอันพึงเป็นงานธนาคารของธนาคารอาคารสงเคราะห์ (ฉบับที่ ๓) พ.ศ. ๒๕๔๗หมายเหตุ :- เหตุผลในการประกาศใช้พระราชกฤษฎีกาฉบับนี้ คือ เนื่องจากปัจจุบันรัฐมีนโยบายสนับสนุนให้ประชาชนทุกกุล่มสามารถมีที่อยู่อาศัยเป็นของตนเองโดยผ่านระบบการอำนวยสินเชื่อ แต่ประชาชนผู้มีรายได้น้อยไม่มีเงินออม และผู้ประกอบอาชีพอิสระบางอาชีพไม่สามารถแสดงหลักฐานแหล่งที่มาของรายได้ทำให้ประสบปัญหาในการขอสินเชื่อที่อยู่อาศัยตามวิธีการว่าด้วยความเสี่ยงตามระบบของธนาคาร ประกอบกับอำนาจหน้าที่ของธนาคารอาคารสงเคราะห์ในปัจจุบันยังมีข้อจำกัด สมควรขยายขอบเขตการดำเนินงานของธนาคารอาคารสงเคราะห์ให้สามารถประกอบกิจการในการซื้อ ให้เช่า ให้เช่าซื้อ โอนสิทธิหรือรับโอนสิทธิการเช่า การเช่าซื้อขายหรือจำหน่ายด้วยวิธีอื่นใดซึ่งอสังหาริมทรัพย์อันเป็นกลไกในการให้สินเชื่อวิธีหนึ่งที่จะรองรับนโยบายของรัฐในการให้ประชาชนกลุ่มดังกล่าวสามารถมีที่อยู่อาศัยเป็นของตนเองได้ จึงจำเป็นต้องตราพระราชกฤษฎีกานี้มาตรา ฉบับที่ 4 พระราชกฤษฎีกากำหนดกิจการอันพึงเป็นงานธนาคารของธนาคารอาคารสงเคราะห์ (ฉบับที่ ๔) พ.ศ. ๒๕๖๑หมายเหตุ :- เหตุผลในการประกาศใช้พระราชกฤษฎีกาฉบับนี้ คือ เนื่องจากพระราชกฤษฎีกากำหนดกิจการอันพึงเป็นงานธนาคารของธนาคารอาคารสงเคราะห์ พ.ศ. ๒๕๑๘ ที่ใช้บังคับอยู่ในปัจจุบัน ไม่สอดคล้องกับภาวะเศรษฐกิจและการเงินที่เปลี่ยนแปลงไป สมควรแก้ไขเพิ่มเติมบทบัญญัติดังกล่าวเพื่อขยายขอบเขตการดำเนินงานของธนาคารอาคารสงเคราะห์ในการประกอบกิจการอันพึงเป็นงานธนาคาร โดยให้รวมถึงการรับประกันสินเชื่อที่อยู่อาศัย การรับประเมินมูลค่าทรัพย์สินที่เป็นหลักประกันสินเชื่อที่อยู่อาศัยการประกอบธุรกิจนายหน้าประกันวินาศภัยและประกันชีวิต และการให้บริการเงินอิเล็กทรอนิกส์อันจะทำให้ธนาคารอาคารสงเคราะห์สามารถดำเนินกิจการของธนาคารที่มีความหลากหลายยิ่งขึ้น จึงจำเป็นต้องตราพระราชกฤษฎีกานี้